Nike Air Force 1 07 Leather - Black kopen bij sneakAvenue
Nummer bestelling AJ7280-001
Helaas is er nog geen beschrijving voor het product - Nike - Air Force 1 07 Leather - Black - beschikbaar. Gumede, ander ANC-raadslede ‘herontplooi’ | Maroela Media
Zandile Gumede, burgemeester van die Ethekwini-metromunisipaliteit. Foto: Bongani Mbatha/ANA
Die ANC in KwaZulu-Natal het Zandile Gumede, die burgemeester van die eThekwini-munisipaliteit wat strafregtelik vervolg word, herontplooi.
Mdumiseni Ntuli, woordvoerder van die provinsiale ANC, het Dinsdag die aankondiging by die party se provinsiale hoofkantoor gemaak.
Die burgemeester van die Msunduzi-munisipaliteit, wat Pietermaritzburg insluit, is ook herontplooi.
Die aankondiging volg nadat die party se provinsiale uitvoerende komitee van Sondag tot Maandagaand vergader het. Volgens Ntuli was die hoofdoel van die vergadering om ŉ verslag te hersien van die provinsiale werkkomitee oor die stand van regering in die provinsie.
Ntuli het gesê die verslag het tot dié besluit gelei, asook die ANC se behoefte om bo verdenking te wees en sy munisipaliteite te herfokus om in die beste belang van die provinsie op te tree.
Daar is vyf kwessies wat in die verslag geopper is, wat volgens Ntuli kommerwekkend is.
“In sommige munisipaliteite is daar uitdagings om inkomste in te samel weens swak stelsels en beplanning,” het hy gesê.
Onderbesteding van munisipale toelaes weens swak beplanning is ook geïdentifiseer.
Die munisipaliteite gebruik ook artikels 32 en 36 van die Wet op Munisipale Finansiële Bestuur te gereeld om kontrakte te laat aanvaar, sonder om te verseker dat die besluite aan die wet voldoen.
“Daar is ook ’n volgehoue patroon van oortredings en swak besluitneming in sommige munisipaliteite met geen gevolge nie.”
Ntuli het gesê dat daar ’n onvermoë is om aan die aanbevelings van die ouditeur-generaal te voldoen, wat gelei het tot groot uitgawes vir litigasie met geld wat vir dienslewering gebruik moes word.
“In die geval van eThekwini is daar ook ŉ onvermoë om ’n ordentlike faktuurstelsel te bestuur wat belastingbetalers nie penaliseer nie,” het Ntuli gesê.
Die provinsiale uitvoerende komitee was dit eens dat die voortgesette en volgehoue agteruitgang van die twee grootste stede in die provinsie dringend aandag verg.
Ntuli het gesê alle vakatures as gevolg van die besluit moet binne sewe dae gevul word, en dat daar nog nie geskikte kandidate geïdentifiseer is nie.
Afgesien van Gumede het Fawzia Peer, onderburgemeester, speaker William Mapena en hoofsweep Nelly Nyanisa ook die trekpas gekry.
Raadslede ZamaZulu Sokhabase, voorsitter van die komitee vir gemeenskapsdienste, Sipho Kaunda, voorsitter van die komitee vir ekonomiese ontwikkeling en beplanning, Mondli Mthembu, voorsitter van die komitee vir menslike nedersettings en infrastruktuur, en Barbara Fortein, voorsitter van die komitee vir bestuur en menslike hulpbronne, is ook herontplooi.
Op ŉ vraag aan Ntuli oor hoekom die beamptes herontplooi word en nie afgedank word nie, het hy gesê dit beteken nie dat indien iemand herontplooi word die persoon heeltemal onbekwaam is nie. “Ons moet ŉ plek vind waar hulle ŉ bydrae kan maak.”
Gumede is in Mei saam met Mondli Mthembu, ANC-raadslid in eThekwini, aangekla vir beweerde tenderbedrog, korrupsie en rampokkery rakende ŉ R208 miljoen-kontrak vir die verwydering van vaste afval in Durban.
Verskeie ander mense is twee weke vroeër in hegtenis geneem, insluitend twee senior eThekwini-beamptes en sakelui, in verband met die misdaad. Al die beskuldigdes sal in Januarie volgende jaar in die hof verskyn.
Gumede is tans uit op borgtog van R50 000 en is deur die ANC op spesiale verlof geplaas, wat al twee keer verleng moes word.
Tydens Gumede se eerste hofverskyning het die hof gehoor dat sy na bewering die toekenning van tenders beïnvloed het en personeel opdrag gegee het om die wet te oortree. Sy het ook na bewering ŉ optog teen die stadsbestuurder, Sipho Nzuza, gereël om daarop aan te dring dat hy afgedank word nadat hy geweier het om maatskappye te betaal vir die onreëlmatige kontrakte wat hulle bekom het.
KwaZulu-Natal Zandile Gumede
Was daar nie ‘n James Bond fliek ” Steal Another Day” nie?
Tipies ANC…….ontplooi hulle skelm, onbevoegde kaders alweer om op ander plekke verder bedrog te pleeg……….RERIG RAMAPHOSA…..IS DIT HOE JY BEDROG UITROEI OF UITBREI????????????
Suzette Geringer · 5 dae gelede
Herontplooi – wat ‘n grap – net om op ‘n ander plek verder te gaan vrot.
Ruiklont · 5 dae gelede
Is dit nie maar die standaard strategie van die regering nie?
Coco · 5 dae gelede
Regtig skuif net die probleem en spreek nie die probleem aan en doen geen disiplinere optrede nie SKANDELIK
Petro · 5 dae gelede
Ek stem. Dis ‘n skreiende skande. Wat weet sy wat ons nog nie weet nie?? Hopelik sal die regter haar tronk toe stuur waar sy hoort. Maak mens naar.
blouapie · 5 dae gelede
Is daar vasgestel hoeveel van die R208 miljoen is in haar sakke? Nee – want sy word her-ontplooi!
Chris els · 5 dae gelede
Herontplooi om weer op n ander plek te verryk. Herontplooi asb in n posisie waar daar nie met belastingbetalersgeld gewerk word nie. Wat van n soliede afval vragmotorbestuurder
Niks is veilig nie · 5 dae gelede
Sal vragmotor verkoop en die geld vat.
Danie Theron · 5 dae gelede
“Dit beteken nie dat as jy herontplooi word dat jy onbekwaam is nie?!!!!!”
Dis hoekom ons land is waar hy is. Geen etiek, geen standaarde, geen norme en waardes, geen niks! Hul gaan dieselfde doen waar hul herontplooi word. Verstaan die mense nie dissipline?Hoekom is hul so bang vir hul eie mense om drastiese stappe te doen? Hoekom moet ons aan die twak blootgestel word??
Demokrasie IS NIE VIR AFRIKA!!!
… ‘n hele paar van die kaders kan doen met ontplooiing… op hul eie koste… maar hoeveel keer moet ons hul plastiese sjirurge betaal voor nog lekker vakansies op Natal se strande? Watter dokter wil die antie nou weer gebruik en waar vir haar herontplooiing. Dalk gaan sy dr SAL die keer probeer. Enigiets is moontlik in Afrika waar dinge werk volgens Afrika-logika. Dalk moet die IMF tog bietjie bemoeisiek raak anders kan ons ander in die land nie teen Kersfees geskenke bekostig nie wat nog ‘n hoendertjie vir die pot.
Broer cyril sal aan gaan waar zuma gestop het net soos in zim ou krokedil gaan nou maar net aan waar bob gestop het wanneer gaan die blankes ooit wakker skrik seker nooit
Dit wys ons die anc sal nooit korrupsie uitroei nie hulle keur dit in der waarheid goed . Onaanvaarbaar !!/
Manie van Worcester · 5 dae gelede
As dit nie so n jammerlike skandalige gemors was kon mens daaroor lag. So beland die land vinnig in riool status
Willehond · 5 dae gelede
Daar wys cyril en tjommies hulle ware kleure! “Ons sal korrupsie uitroei en die skuldiges aan die pen laat ry”! Nou wat nou cyril? Kan jy vir my se?
Marisca · 5 dae gelede
Die valke se speurder wat aan die ondersoek gewerk het, is geskiet, maar het oorleef. Nou sal dit seker net stil-stil wegraak en nie ‘n woord weer gesê word nie. Wat ‘n klug en klad teen SA se naam!!! Ek skaam my morsdood
Keelvol · 5 dae gelede
Hulle wil maar net nie van die vrot appels ontslae raak nie.
Hoe vrotter hoe beter.
Te bang die vrot appels klik op die ander se oortredings.
As jy onbevoeg en skelm is , is dit hoe jy is.
Maar nou ja, met afdanking is daar weer goue handdrukke en vet pensioen.
Hoe se ‘n mens “the mind boggles” in Afrikaans!
Jy sê “hulle is kompleet begoogel”. (Stroe.. ek het dit gegoogle!)
INA · 5 dae gelede
JohanR.. Wat van: “Dìt gaan mý verstand, gehèèl & àl te bowe!!!”
Cherokee. Èk sou begoogel, eerder gebruik in bv; ñ geval waar ñ “hipnotiseur” ñ mens, of mense dinge op ñ verhoog laat doen, wat die gehoor stomslaan, òf begoogel… Effe moeilik om te verduidelik; dis die beste wat èk so uit die vuis uit kon doen… ????????
INA, jy het my werklikwaar tot instemming begoogel! Klink nogal bruikbaar nè ..:-)
Maller as kop af?
African National Corruption!
Jack Sadie · 5 dae gelede
Die uiteinde is die leiding van die IMF , want die ANC kan eenvoudig nie die land bestuur nie. Hul leiding veroorsaak net lyding. Daar is absoluut nooit enige logika in hul besluitneming nie. Hulle comrades leef in lalaland waar jy , onder andere, net belastings verhoog om totaal onnodige kostes te dek. CR is ook maar net nog ‘n politikus wat nou bereik het wat hy wou; hy is ryk en president. Wil julle nog hê hy moet sy werk ook doen!?
Èk het nog telkens versagtende omstandighede vir mnr Ramaphosa probeer vind; wanneer dit voorkom asof hy anderpad kyk & dinge gelate aanvaar, ipv strenger op te tree teen korrupsie & sý beloftes aan die nasie gestand te doen… Ek is uiters teleurgesteld met vandag se gebeure in hierdie uiters belangrikke saak… Mnr die President. “You can fool some of the people, some of the time, but not àll of the people àll of the time!!!” Wàt presies, gaan agter die geslote deure aan???
Haar optrede as burgemeester het bewys dat sy by uitstek geskik is vir ‘n werklik senior pos, verwag om haar binnekort in die kabinet te sien.
Ek reken met “her-ont-plooi” word die skuldiges in die stryk-kamer van die a en see se Soustrein in-rangeer!! Hul straf is ook om twee-honderd-en een trippel twintig keer uit te skryf: “Ek mag nie weer uitgevang word nie!” Eish?
Foxi · 5 dae gelede
N klomp drommers wat saamdrom rondom n stuk vrot vleis……..goeie genugtig! Herontplooi elders om vêrder skade te gaan aanrig…..
Daar is net plek in die tronk vir die tipe, maar nee, as jy lid van anc is kry jy bevordering, wonder of daar nog een so n vrot land is soos RSA, ek meen een land is met so vrot korrupte regering
Comrades sorg vir mekaar, hoop die howe besluit anders.
Die anc bly n joke !
Dis darem maar pateties! African National Corruption… dis hoekom julle Leiers korps is wat hulle is..
klug · 4 dae gelede
Maw hulle moet nou eers gaan leer hoe om korrup te wees sonder om uitgevang te word. Ek wonder of hulle ‘n “How to be corrupt, for dummies” handleiding uitreik by die herontplooiing. Hulle koggel ons.